“Йөрәк һүҙе” фестиваль.
(“Башҡортостан“ йыры башҡарыла.)
(Ҡурай моңо) 
Тәнзилә: Хәйерле көн, хөрмәтле ҡунаҡтар, ҡәҙерле балалар!
Гөлсәсәк: Хәйерле көн, илем, халҡым, телем тип йән  атыусылар!   
Башҡорт балаһы мин,
Ер хәтерендә
Мең йыл уйылып барған эҙем бар,
Быуындарға ялғап быуындарҙы,
Илде  тотҡан телем ,һүҙем бар! (Р.Бикбаев)
Тәнзилә: Башҡорт балаһы мин...
Эйе, башҡортмон, тиеп әйтеүҙәре – үҙе ниндәй ғорурлыҡ, шулай бит, Гөлсәсәк!?
Гөлсәсәк: Ысынлап та,Тәнзилә, башҡорт тигән исемде бөгөнгә һәм киләсәккә еткерер өсөн, халҡым быуаттар буйы азатлыҡ, ғәҙеллек өсөн көрәш алып барған.
Тәнзилә:  Күп йылдар дәүер эсендә беҙҙең тыуған Башҡортостаныбыҙ алдынғы республикаларҙың береһенә әүерелде. Һәм ниһәйәт, 1990 йылдың 11 октябрендә үҙ аллы дәүләт булып иғлан ителде.
Гөлсәсәк: Башҡортостаныбыҙҙың үҙ гербы, гимны, флагы бар.
Тәнзилә: Гәлсәсәк, нисек уйлайһың, мең йыллыҡ тарихы булған башҡортто башҡорт иткән нимә ул? 
Гөлсәсәк: Ул  - ғәзиз башҡорт телебеҙ! Тел  - халыҡтың иң  ғәзиз бүләге, йәшәү, аралашыу рәүеше.
 Тәнзилә: 1999 йылда Башҡорт теле дәүләт статусына эйә булды.
Гөлсәсәк: 14 - декабрь  - Башҡорт теле көнөн билдәләйбеҙ.
Тәнзилә: Башҡортостан республикаһы башлығы Бөтә донъя башҡорттары Ҡоролтайы инициативаһын хуплап , 2020 йылды- Башҡортостанда Башҡорт теле йылы тип иғлан итте.  
Гөлсәсәк: Хөрмәтле дуҫтар , рухташтар, ҡан – ҡәрҙәштәр! Башҡорт теле йылына арналған “Йөрәк һүҙе” фестивален  асырға рөхсәт итегеҙ!
Тәнзилә: Тел – халыҡтың аҡылын, ғөрөф – ғәҙәтен, тарихын, бөтә күңел байлығын беҙҙең замандарға еткергән сикһеҙ ҡәҙерле хазина ул.
Гөлсәсәк: Тыуған ерем – Башҡортостан!
                  Бар сафлығың, матурлығың һинең
                   Йөрәгемә инеп үрелгән
                    Улар миңә әсә һөтө менән
[bookmark: _GoBack]                     Әсә теле менән бирелгән!
 Шиғыр : (балалар әсәй тураһында шиғыр һөйләй)
Йыр :( “Әсәй менән гөл ултырттыҡ” йыры башҡарыла.)
Тәнзилә: Әсә теле – осҡонло тел, йөрәккә ялҡын илтә.
                   Йөрәккә ялҡын илтә лә, халҡыма яҡын итә.
Гөлсәсәк: Байрамыбыҙға йәм өҫтәп, үҙҙәренең йөрәктән сыҡҡан һүҙҙәрен  әйтергә балалары менән атай- әсәйҙәр ҙә килгән.
Байрам  түренә Ғәлиевтар  ғаиләһен саҡырабыҙ,рәхим итегеҙ.
 Рәүл Бикбаевтың “Халҡыма  хат.”поэмаһынан өҙөк.
Тәнзилә: Кешеләрҙе ерҙә тел йөрөтә,
                     Тылсым асҡысындай тел үҙе…
                        Йәнебеҙгә, тәнебеҙгә дауа –
                             Телебеҙҙең тере диңгеҙе. (Р.Шәкүр) 
Һеҙҙең алдығыҙҙа Ризвановтар ғаиләһе сығыш яһай.
Рәшит Шәкүр “Башҡорт телендә һөйләшәм” .
Гөлсәсәк: Үҙ телемдә һөйләшәм –
               Бар булмышым нур ғына.
               Үҙ телемдә һөйләшәм –
              Күңелкәйем йыр ғына. 
“Йәйғор”башҡорт  төркөмө егеттәре  башҡарыуында “ Мин башҡорт балаһы”йыры. 
Тәнзилә: Яҙмышыбыҙ – тел яҙмышы,
                 Беләм  уның хаҡында:
                Әгәр телем йәшәй икән,
                 Йәшәйәсәк халҡым да (Ирек Кинйәбулатов)
Беҙгә йөрәк һүҙҙәрен еткерергә Йосоповтар ғаиләһе лә килгән,ҡаршы алайыҡ .
Фәүзиә Ҡотлоғилдина  “Бурыс”.
Гөлсәсәк: Тел халыҡтың үҙе менән яралып, үҙе менән бергә үҫә. Шуның өсөн ул халыҡтың бөтә яҙмышын, бөтә булмышын сағылдыра.
Һеҙҙең алдығыҙҙа Зәйнәб Биишеваның “Башҡорт теле” шиғыры менән Сафиндар ғаиләһе сығыш яһай.
Тәнзилә: Башҡорт теле! Уралымда
         Затым өсөн һин рух түле.
               Һин бит беҙҙең хәтер иле,
               Мәңге йәшә, башҡорт теле! (Хәсән Назар)

 Байрам түренә Итбаевтар ғаиләһен саҡырабыҙ,рәхим итегеҙ.
Риф Мифтахов “Мираҫ”
Тәнзилә: Үҙ телемдә һөйләшәм –
                         Бар булмышым нур ғына.
                        Үҙ телемдә һөйләшәм –
                          Күңелкәйем йыр ғына.
  Ә хәҙер, байрам түренә Килдебаевтар ғаиләһен  саҡырайыҡ, рәхим итегеҙ.
 Мостай Кәрим “Күкрәгемдән ҡоштар осорам”
Йыр  “Уфтанма” йыры. Рәис Ханнанов музыкаһы.
Гөлсәсәк:  Моң шишмәһе һандуғастай моңло ла һин,
                Һығылма бил тал сыбыҡтай нәфис тә һин,
                 Аллы – гөллө гөл сәскәләй наҙлы ла һин,
                Эй илһамлы, эй хөрмәтле башҡорт теле.
 “Бәхет” бейеүе менән Мирғәлиевтар ғаиләһен ҡаршы алайыҡ.
Гөлсәсәк:  Туған телебеҙҙе Рәми Ғариповтың  “Туған тел” шиғырынан башҡа күҙ алдына килтереп булмай. Бөйөк шағирыбыҙҙың үҙе лә,шиғырҙары ла үлемһеҙ. 
Беҙгә йөрәк  түренән сыҡҡан  һүҙҙәрен  әйтергә Тимеровтар ғаиләһе лә килгән,рәхим итегеҙ.
 Рәми Ғарипов “Туған тел”. 
Мостай Кәрим “Билдәһеҙ һалдат”.
 Тәнзилә:  Күпме аҫыл һүҙебеҙ бар
                     Һөйөклө туған телдә.
                   Тыуған ерһеҙ,туған телһеҙ
                   Йәшәй алмай бер кем дә.   (Р.Бикбай)
Байрам  түренә Сәғәҙиевтар ғаиләһен саҡырабыҙ .
Рәшит Ниғмәти “Улымдың һорауҙарына яуаптар.”
Тәнзилә:                     Илһеҙ йәшәү- телһеҙ йәшәү,тиҙәр..
                                     Илкәйем минең  - Урал.
                                   Урал – илдә үҫкән ҡурай –телем,
                                    Хаҡ хәбәр булып тарал.
Салауат Юлаевтың  “Ай,Уралым,Уралым!” шиғыры менән Кәримовтар ғаиләһен ҡаршы алайыҡ.
Гөлсәсәк: Балаларым тыуҙы башҡорт булып
                  Милләт рухым күскән уларға,
                   Телем йәшәй, тимәк, ерем дә бар
                    Һауам да бар әле һуларға.
Ғәзизова  Камилә , Рәшит  Ниғмәти “Ватан” .
Тәнзилә:  Нурһыҙ йәшәү- нурһыҙ йәшәү,тиҙәр...
                 Йөрәгем минең – айҙыр.
                 Ай –йөрәгем,әйҙә,нур-йырыңды
                Халҡым күңеленә яуҙыр.
Һеҙҙең алдығыҙҙа “Ҡарлуғас ” балалар баҡсаһы тәрбиәселәре башҡарыуында ҡобайыр.
Рәми Ғарипов “Уйҙарым”.
Гөлсәсәк: Башҡорт халҡы матур ғүмер итә
                    Ағиҙелдә,Тыуған илендә
                     Һөйләшә ул тарих күкрәгенән
                  Урғып сыҡҡан тыуған телендә.
Мая Абдулла ҡыҙы Лоҡманова  ла  үҙенең йөрәк һүҙен һеҙгә еткерә 
 “Тыуған илем-тыуған ерем минең”.
Тәнзилә:   Шулай итеп,  2020  йыл  шатлыҡлы ваҡиғаларға бик бай. Бөйөк Еңеүҙең  75 йыллығын ҡаршылайбыҙ, беҙҙең Өфө районы 90 йыллыҡ юбилейын билдәләй.
 Был күркәм байрамыбыҙға күңеленән сыҡҡан йөрәк һүҙен әйтергә  өләсәйҙәр ҙә килгән. Һеҙҙең алдығыҙҙа Вәлиева Нәғимә Хәсән ҡыҙы сығыш яһай,ҙаршы алығыҙ.
Мостай Кәримдең “Оҙон-оҙаҡ бала саҡ”әҫәренән өҙөк.
Гөлсәсәк:: 2020 йыл - Башҡорт теле йылына арналған “Йөрәк һүҙе” фестивален йомғаҡлау өсөн һүҙ  , “Ҡарлуғас” балалар баҡсаһы мөдире Резеда Әбделғәзи ҡыҙына бирелә. 
 Бергә :     Һөйләшегеҙ башҡорт телендә
                  Туйғансы һөйләшегеҙ!
                  Тел тыуҙырған шатлыҡтарҙы
                  Кешегә өләшегеҙ!
Наҙлы, моңло, ғорур, күркәм башҡорт телебеҙҙе һаҡлайыҡ , онотмайыҡ !!! 
Мәңге йәшә Башҡорт теле! 
(“Башҡорт телендә һөйләшәм”. Рәшит Шәкүр һүҙҙәре.)

МИРАҪ

Тыуғанымдан киткəнемə тиклем -
Ғүмер буйы йыйған милкемде,
Улым, ҡыҙым, һеҙгə ҡалдырамын
Иң ҙур мираҫ - туған телемде.
Ул да миңə ата-əсəйемдең
Иң берҙəн-бер ғəзиз мираҫы.
Ул да һеҙгə ғүмер буйы ерҙə
Һулар һауа кеүек булһасы.
Мең йыл буйы халыҡ аҡылының
Мең тылсымын йыйған хазина,
Юҡ, һатылмай, сөнки мөмкин түгел
Баһа ҡуйыу уның хаҡына.
Күкрəк һөтө, бишек йыры менəн
Кергəн дə ул йəнде имлəгəн.
Юҡҡамы ни кеше туған телен
Тыуған иле менəн тиңлəгəн.
Яратҡанға бал-май булып тамған,
Нəфрəттəрҙəн - уҡтай ҡаҙалған.
Быуаттарҙың гөлө һəм көлөнəн -
Халыҡ яҙмышынан яралған.
Туған телдə күпме сəсəн, шағир,
Йырға һалған яҡты өмөтөн.
Быуындарҙан-быуындарға биргəн
Байраҡ итеп моңон, саф һүҙен.
Халҡым барҙа туған телем булыр,
Тик һеҙ уға ғəмһеҙ булмағыҙ,
Яҙыҡ булыр əгəр үҙегеҙҙе
Аманаттан өҫтөн ҡуйһағыҙ.
Бабайҙарҙан, əсəйемдəн алған -
Ғүмер буйы тапҡан милкемде,
Улым, ҡыҙым, һеҙгə ҡалдырамын
Бөйөк мираҫ - туған телемде.
Р. Мифтахов

